KOMISIJAS ZIŅOJUMS EIROPAS PARLAMENTAM 28. ikgadējais ziņojums par Eiropas Savienības antidempinga, pretsubsīdiju un tirgus aizsardzības pasākumiem (2009) SEC(2010) 1194 /* COM/2010/0558 galīgā redakcija */





[pic] | EIROPAS KOMISIJA | Briselē, 13.10.2010 COM(2010) 558 galīgā redakcija KOMISIJAS ZIŅOJUMS EIROPAS PARLAMENTAM 28. ikgadējais ziņojums par Eiropas Savienības antidempinga, pretsubsīdiju un tirgus aizsardzības pasākumiem(2009)SEC(2010) 1194 KOMISIJAS ZIŅOJUMSEIROPAS PARLAMENTAM 28. gada ziņojums par Kopienas antidempinga, pretsubsīdiju un tirgus aizsardzības pasākumiem (2009) Ievads Šis 2009. gada ziņojums ir iesniegts Eiropas Parlamentam, ņemot vērā tā 1981. gada 16. decembra rezolūciju par Eiropas Savienības antidempinga pasākumiem un tā Rūpniecības, ārējās tirdzniecības, pētniecības un enerģētikas komitejas ziņojumu. Šajā īsajā ziņojumā sniegts pārskats par pasākumiem 2009. gadā, un tāpat kā iepriekšējos gados to papildina detalizētāks Komisijas dienestu darba dokuments, kam pievienoti sīki izklāstīti pielikumi. Šajā ziņojumā ievērota tāda pati kopējā struktūra kā darba dokumentā; abos šajos dokumentos izmantoti vieni un tie paši virsraksti, tādējādi nodrošinot iespēju viegli atrast plašāku informāciju. Šis ziņojums un arī viss darba dokuments ir publiski pieejami tīmekļa vietnē http://ec.europa.eu/trade/issues/respectrules/anti_dumping/legis/index_en.htm 1. PāRSKATS PAR TIESīBU AKTIEM Antidempinga (AD), pretsubsīdiju (PS) un tirgus aizsardzības izmeklēšanas (TAI) tiek veiktas, pamatojoties uz Padomes pamatregulām. Pārskats par spēkā esošajiem tiesību aktiem ir sniegts darba dokumentā. Pamata tiesību aktus antidempinga un pretsubsīdiju jomā turpmāk sauc par “pamatregulu(-ām)”. 2. PAMATJēDZIENI Darba dokumenta 2. daļā sniegts pārskats par TAI izmeklēšanās izmantoto terminoloģiju un procedūrām. 3. PāRSKATS PAR TAI . PāRDOMU LAIKA SāKUMS Tirdzniecības aizsardzības instrumentu pārskatīšana, kuru sāka 2006. gadā (“Zaļās grāmatas apspriešanas procesā”), joprojām ir atlikta tādēļ, ka nav skaidras vienprātības starp dalībvalstīm un Eiropas Parlamentu. Tomēr ES uzskata, ka ar periodisku pārskatīšanu var palīdzēt nodrošināt to, ka ES tirdzniecības aizsardzības instrumenti joprojām ir spēkā, reaģējot uz negodīgām tirdzniecības metodēm. Komisija ir iecerējusi no jauna izskatīt jautājumu par to, vai turpmāk ir iespējams pilnveidot šos instrumentus. Saistībā ar šo tirdzniecības komisārs 2009. gada uzklausīšanā Eiropas Parlamentā paziņoja, ka Komisija ir atvērta šā jautājuma apspriešanai, taču pirms šāda procesa sākšanas būtu jāizpilda daži nosacījumi. Viens svarīgs elements būtu sagaidīt PTO Dohas Attīstības programmas sarunu rezultātus. Šo viedokli atbalsta lielākā daļa ieinteresēto personu. Pa to laiku, apmēram 2009. gada vidū, pēc intensīva, vispusīgu apspriežu posma Komisija ar dalībvalstīm vienojās par to, kā tirdzniecības aizsardzības izmeklēšanās varētu uzlabot pārskatāmību. Ierosinātos pasākumus (piemēram, modernizēt TAI tīmekļa vietni kvalitāti, sniegt īpašu palīdzību MVU, uzlabot informācijas izpaušanu utt.) var veikt, neizdarot grozījumus tiesību aktos, un gaidāms, ka 2010. gadā pilnīgi pabeigs to īstenošanu. 4. VALSTS MēROGA TIRGUS EKONOMIKAS STATUSS (TES) Antidempinga izmeklēšanas vajadzībām valsti var uzskatīt par īstu tirgus ekonomikas valsti, ja tā atbilst pieciem kritērijiem, kuri izklāstīti šim ziņojumam pievienotajā darba dokumentā. Visu 2009. gadu Komisijas dienesti turpināja izskatīt pieprasījumus piešķirt valsts mēroga tirgus ekonomikas statusu, kurus bija iesniegušas Ķīna, Vjetnama, Armēnija, Kazahstāna un Mongolija. Visas piecas valstis šā gada laikā turpināja sniegt papildu informāciju, kas apstiprinātu šo attiecīgus apgalvojumus, un šo valstu pieprasījumi ir dažādos izskatīšanas posmos. Baltkrievijas Republikas iestādes 2009. gada maijā iesniedza Komisijai oficiālu pieprasījumu piešķirt tirgus ekonomikas statusu. Komisija sāks minētā pieprasījuma izskatīšanu, tiklīdz tiks iesniegta pilnīga informācija. Papildus tam, ka notika daudzas divpusējas sanāksmes ar attiecīgajām valstīm, jānorāda, ka 2009. gada jūlijā Briselē labā un konstruktīvā gaisotnē norisinājās 9. Ķīnas TES darba grupas sanāksme. 2009. gada rudenī Ķīna beidzot piekrita Komisijas priekšlikumam sākt pētījumu par grāmatvedības praksi Ķīnā. Komisija 2009. gada nogalē publicēja attiecīgo konkursa dokumentu. Minētā pētījuma rezultāts būs pieejams 2010. gada nogalē. Komisija 2009. gada otrajā pusgadā sāka darbu attiecībā uz nākamo Ķīnas TES provizorisko novērtējuma ziņojumu, kas patlaban gaidāms 2010. gada sākumā. Komisija 2009. gada aprīlī atkārtoti uzsvēra gatavību klātienē veikt vēl vienu pārbaudes apmeklējumu Mongolijā. Mongolija apstiprinoši atsaucās uz Komisijas priekšlikumu, un pārrunas par pasākumiem ir sākušās. Komisija 2009. gada augustā Kazahstānas valdībai iesniedza papildu jautājumus par nesenajiem grozījumiem tiesību aktos, kuri var ietekmēt izmaksas un cenas antidempinga izmeklēšanu mērķim. Pirmo novērtējuma ziņojumu par Armēnijas TES pieprasījumu Komisijas dienesti pabeidza 2009. gadā, un 2009. gada decembrī tas tika nosūtīts Padomei. Ziņojumā secināja, ka Armēnija ir guvusi ievērojamus panākumus konkrētās jomās, kuras atbilst diviem TES kritērijiem no pieciem. Otrais novērtējuma ziņojums par Vjetnamu 2009. gada beigās bija gandrīz pabeigts. 5. TIRDZNIECīBAS AIZSARDZīBAS INSTRUMENTI — STRATēģIJA IZEJVIELU JOMā TAI nodrošina konkrētus instrumentus, lai saskaņā ar Komisijas vispārējo tirdzniecības politiku izejvielu jomā novērstu sekas, ko radījuši izejvielu piegādes traucējumi. 2009. gadā noteica galīgus antidempinga pasākumus attiecībā uz Ķīnas izcelsmes savienotājelementiem. Saistībā ar šo izmeklēšanu pieci Ķīnas uzņēmumi, kuri bija iekļauti izlasē, bija pieprasījuši tirgus ekonomikas režīmu. Tomēr visiem pieciem uzņēmumiem TER tika atteikts tādēļ, ka galvenās izejvielas – tērauda stiepļu – izmaksas pietiekami neatspoguļoja tirgus vērtības, kā prasīts pamatregulas 2. panta 7. punkta c) apakšpunktā. Šis bija pirmais gadījums, kad minētā iemesla dēļ TER tika atteikts. Turklāt šādu traucējumu esība tiek ņemta vērā, novērtējot tirgus ekonomikas statusa (TES) pieprasījumus, ko iesniedz valstis, kurā nav tirgus ekonomikas. Saistībā ar šo attiecīgās valsts loma tiek pārbaudīta attiecībā uz iejaukšanos tirgū un visiem pasākumiem, kuri kropļo izejvielu cenas. 6. INFORMēšANAS UN KOMUNIKāCIJAS PASāKUMI / DIVPUSēJI KONTAKTI 6.1. Mazie un vidējie uzņēmumi (MVU) Komisija atzīst to, ka MVU ir būtiska nozīme ES ekonomikā. Turklāt Komisija apzinās to, ka MVU, kuri Komisijas sāktajās tirdzniecības aizsardzības izmeklēšanās ir iesaistīti kā ražotāji, importētāji vai lietotāji vai trešo valstu sāktajās izmeklēšanās ir iesaistīti kā eksportētāji, ir sarežģīti piedalīties šādas izmeklēšanās. TAI procedūras ir sarežģītas, sevišķi MVU, jo tie ir nelieli un sadrumstaloti, tādēļ izveidoja MVU paredzētu tirdzniecības aizsardzības atbalsta dienestu. Tā uzdevums ir risināt vispārējus un konkrētus MVU svarīgus jautājumus un problēmas saistībā ar TAI. Tirdzniecības aizsardzības instrumentu tīmekļa vietnē ir sadaļa, kas paredzēta MVU un kurā norādīti tirdzniecības aizsardzības atbalsta dienesta kontaktpunkti. Šī tīmekļa vietne 2009. gadā tika pilnīgi pārstrādāta, nodrošinot vieglāku piekļuvi tai un padarot to lietotājam, sevišķi MVU, ērtāku. Minētie kontaktpunkti 2009. gadā saņēma daudzus informācijas pieprasījumus, un tie nekavējoties tika izpildīti. Minētie pieprasījumi bija gan par procedūrām, gan par TAI procedūru saturu. Komisija 2009. gada beigās sāka pētījumu, lai noteiktu, kādas ir vajadzības MVU ES 27 dalībvalstīs, iesniedzot sūdzību vai piedaloties tirdzniecības aizsardzības izmeklēšanās kā importētājam vai kā lietotājam. Pētījuma rezultātos jāiekļauj arī konkrēti priekšlikumi par to, kā Komisija varētu labāk palīdzēt MVU visās šādās izmeklēšanas jomās. Līgumslēdzējs ir izraudzīts, un galīgais pētījuma ziņojums būs sagatavots 2010. gada pēdējā ceturksnī. 6.2. Divpusēji kontakti/informācijas pasākumi — nozare un trešās valstis Bija plānots, ka 2009. gadā notiks trešo valstu amatpersonām paredzēts seminārs par tirdzniecības aizsardzību, bet tas bija jāpārceļ uz 2010. gadu. Tomēr ar daudzām trešajām valstīm, piemēram, Ķīnu, Koreju un Ukrainu, 2009. gadā divpusēju kontaktu veidā tika apspriesti dažādi tirdzniecības aizsardzības jautājumi. Ar nozīmīgāko ieinteresēto personu asociācijām un uzņēmumiem 2009. gadā notika arī vairākas sanāksmes, ieskaitot kopā ar Business Europe organizētus pasākumus (proti, kopsapulce ar visiem asociācijas ietekmīgākajiem locekļiem un vairākas divpusējas sanāksmes ar Business Europe komiteju, kas nodarbojas ar tirdzniecības politiku), kā arī 2009. gada aprīlī – vienas dienas seminārs ar ietekmīgākajām importētāju un izplatītāju asociācijām. 7. UZKLAUSīšANAS AMATPERSONA 2009. gadā apritēja otrais gads, kopš Tirdzniecības ģenerāldirektorāta uzdevumā darbojas uzklausīšanas amatpersona, kura sāka darbu 2007. gada aprīlī. Administratīvi uzklausīšanas amatpersona ir piesaistīta Tirdzniecības ĢD ģenerāldirektoram, tomēr tā darbojas neatkarīgi. Uzklausīšanas amatpersona atskaitās ģenerāldirektoram. Galvenais uzklausīšanas amatpersonas uzdevums ir nodrošināt, ka pilnīgi tiek izmantotas tiesības uz interešu aizstāvību, par tirdzniecības procedūrām vēršoties Eiropas Komisijā. Tā arī konsultē Tirdzniecības ĢD ģenerāldirektoru jautājumos, kas saistīti ar pareizu procedūras īstenošanu un pēc nepieciešamības par visiem jautājumiem saistībā ar tirdzniecības procedūrām. Uzklausīšanas amatpersona 2009. gadā veica 30 iejaukšanās 24 lietās, un tā organizēja 14 uzklausīšanas. Tā iejaucās dažādos izmeklēšanas posmos — sūdzības iesniegšanas posmā, atlasē, TER/IT, izvēloties analogu valsti, pagaidu, saistību un galīgo pasākumu posmā. Turklāt pieprasījumu skāra jautājumus, kuri attiecās gandrīz uz visiem izmeklēšanas aspektiem. Lielākā daļa pieprasījumu, lai uzklausīšanas amatpersona iejauktos, 2009. gadā attiecās uz piekļuvi nekonfidenciālām datnēm un to uz kvalitāti. Vēl viena svarīga uzklausīšanas amatpersonas darbības joma attiecas uz laika plānojumu un izpaustās informācijas saturu. Drīz jābūt apstiprinātām atjauninātajām pamatnostādnēm par sadarbību starp uzklausīšanas amatpersonu un tirdzniecības izmeklēšanas dienestiem. Pēc tam uzklausīšanas amatpersonas tīmekļa vietnē būs pieejama informācija par minēto pamatnostādņu saturu. Drīzumā būs diskusija, kurā aplūkos Komisijas lēmumu par Tirdzniecības ĢD uzklausīšanas amatpersonas pilnvarām. Sīkāka informācija par uzklausīšanas amatpersonas darbību ir atrodama gada ziņojumam pievienotajā darba dokumentā. 8. Pārskats par antidempinga, pretsubsīdiju un tirgus aizsardzības izmeklēšanām un pasākumiem 8.1. Vispārīga informācija ES 2009. gada beigās bija spēkā 135 antidempinga pasākumi (skatīt O pielikumu) un 8 pretsubsīdiju pasākumi (skatīt P pielikumu). 2009. gadā antidempinga vai pretsubsīdiju pasākumi attiecās uz 0,6 % no kopējā importa ES. Jāuzsver, ka sīkāka informācija par turpmāk minētajiem jautājumiem ir atrodama šim ziņojumam pievienotajā darba dokumentā. Atsauces uz darba dokumenta pielikumiem ir sniegtas virsrakstos. 8.2. Jaunas izmeklēšanas (skatīt A līdz E pielikumu un N pielikumu) 21 izmeklēšana tika sākta 2009. gadā[1]. Pagaidu maksājumi tika noteikti 10 procedūrās. 10 gadījumos tika noteikti galīgie maksājumi. 11 procedūras tika izbeigtas bez pasākumu piemērošanas. Četri pasākumi pēc piecu gadu termiņa beidzās automātiski. 8.3. Pārskatīšanas izmeklēšanas Pārskatīšanas izmeklēšanas vēl joprojām veido lielāko daļu no TAI dienestu darba. 2005.–2009. gadā tie veidoja 54 % no visām sāktajām izmeklēšanām. Darba dokumenta 2. tabulā sniegta statistikas informācija par 2005.–2009. gadu. 8.3.1. Pārskatīšanas saistībā ar termiņa beigām (skatīt F pielikumu) Pamatregulu 11. panta 2. punktā un 18. pantā noteikts, ka pasākumi ir spēkā piecus gadus, izņemot gadījumus, kad pārskatīšanā saistībā ar termiņa beigām tiek pierādīts, ka tie jāsaglabā sākotnējā veidā. Attiecībā uz pārskatīšanu saistībā ar termiņa beigām 2009. gadā tika sāktas 11 izmeklēšanas. Piecās pārskatīšanās tika secināts, ka maksājumi jānosaka vēl piecus gadus. Nebija tādu pārskatīšanu saistībā ar termiņa beigām, ko noslēdza, izbeidzot pasākumus. 8.3.2. Starpposma pārskatīšanas (skatīt G pielikumu) Saskaņā ar pamatregulu 11. panta 3. punkta un 19. panta noteikumiem pasākumus var pārskatīt, kamēr tie ir spēkā. Pārskatīšanu var ierobežot, attiecinot to tikai uz dempinga/subsidēšanas vai kaitējuma aspektiem. Kopā 2009. gadā tika sāktas 14 starpposma pārskatīšanas. 13 starpposma pārskatīšanas tika noslēgtas, apstiprinot vai grozot maksājumu. Viena izmeklēšana tika noslēgta, izbeidzot pasākumus. 8.3.3. “Citas” starpposma pārskatīšanas (skatīt H pielikumu) 2009. gadā tika sākti divas “citas” pārskatīšanas saskaņā ar pamatregulu 11. panta 3. punktu vai 19. pantu. Sešas šādas pārskatīšanas tika pabeigtas 2009. gadā, apstiprinot vai grozot pasākumus. Tie jo īpaši skar, cita starpā, tiesas sprieduma izpildes pasākumus, tiesvedību PTO Strīdu izšķiršanas organizācijā, pasākumu darbības jomas precizēšanu utt. 8.3.4. Jaunu eksportētāju pārskatīšanas (skatīt I pielikumu) Saskaņā ar pamatregulu 11. panta 4. punktu un 20. pantu var veikt “jaunpienācēja” un “paātrināto” pārskatīšanu, lai noteiktu individuālo dempinga starpību vai individuālo kompensācijas maksājumu jauniem eksportētājiem, kuri atrodas attiecīgajā eksporētājvalstī un kuri ražojumu nav eksportējuši izmeklēšanas periodā. Šādiem eksportētājiem ir jāpierāda, ka tie patiešām ir jauni eksportētāji un ka tie faktiski sākuši eksportēt uz ES pēc izmeklēšanas perioda. Kā tādiem tiem var aprēķināt individuālo maksājumu, kas parasti ir mazāks par valsts mēroga maksājumu. 2009. gadā tika sāktas 6 jaunu eksportētāju pārskatīšanas. 8.3.5. Izmeklēšanas saistībā ar pasākumu absorbēšanu (skatīt J pielikumu) Ja ir pietiekama informācija, kas liecina, ka pēc sākotnējās izmeklēšanas perioda un pirms vai pēc pasākumu piemērošanas eksporta cenas ir samazinājušās vai arī nav mainījušās, vai ir nepietiekami mainījušās ES importētā ražojuma tālākpārdošanas cenas vai turpmākās pārdošanas cenas, var sākt “absorbcijas” pārskatīšanu, lai pārbaudītu, vai pasākums ir ietekmējis iepriekš minētās cenas. Dempinga starpības var aprēķināt atkārtoti un maksājumu var palielināt, lai ņemtu vērā šādas zemākas eksporta cenas. Pamatregulu 12. pantā un 19. panta 3. punktā ir iekļauta iespēja veikt “absorbcijas” pārskatīšanas. 2009. gadā nesāka un nepabeidza tādas pārskatīšanas, kas vērstas pret “absorbciju”. 8.3.6. Izmeklēšanas saistībā ar pasākumu apiešanu (skatīt K pielikumu) Ar pamatregulu 13. un 23. pantu ir paredzēta iespēja no jauna sākt izmeklēšanu, ja tiek sniegti pierādījumi par pasākumu apiešanu. Viena šāda izmeklēšana tika sākta 2009. gadā. Viena pasākumu apiešanas izmeklēšana tika noslēgta, pagarinot maksājuma termiņu. 8.4. Tirgus aizsardzības izmeklēšanas (skatīt L pielikumu) ES 2008. gadā nebija attiecīgu aizsardzības pasākumu. 9. Antidempinga un pretsubsīdiju pasākumu izpilde 9.1. Pasākumu pārbaude Pārbaudes pasākumi attiecībā uz spēkā esošajiem pasākumiem tika vērsti uz četrām galvenajām jomām: 1) novērst krāpšanu; 2) pārraudzīt tirdzniecības plūsmu un tirgus norises; 3) uzlabot efektivitāti ar piemērotiem instrumentiem un 4) attiecīgi rīkoties pārkāpumu gadījumos. Šie pasākumi deva iespēju TAI dienestiem proaktīvi rīkoties sadarbībā ar dalībvalstīm, lai Eiropas Savienībā nodrošinātu pienācīgu tirdzniecības aizsardzības pasākumu izpildi. 9.2. Saistību uzraudzība (skatīt M un Q pielikumu) Saistību uzraudzība veido daļu no izpildes darbībām, jo saistības ir viens no antidempinga vai pretsubsīdiju pasākumu veidiem. Komisija akceptē saistības, ja tiek pierādīts, ka tās var efektīvi novērst dempinga vai subsidēšanas radīto kaitējumu. Spēkā esošo saistību skaits 2009. gada sākumā bija 46. 2009. gadā saistību portfelis mainījās šādi: 3 uzņēmumu saistības beidzās, jo beidzās pasākumu termiņš, bet 2 saistības Komisija anulēja, jo tika konstatēti pārkāpumi, un 1 saistību piedāvājums tika pieņemts. Tādējādi kopējais spēkā esošo saistību skaits 2009. gada beigās bija 42. 10. Atmaksājumi (skatīt U pielikumu) Saskaņā ar pamatregulu 11. panta 8. punktu un 21. panta 1. punktu importētājiem ir atļauts pieprasīt atmaksāt attiecīgo iekasēto maksājumu, ja tiek pierādīts, ka dempinga/subsīdiju starpība, pamatojoties uz kuru tika veikti maksājumi, ir likvidēta vai samazināta līdz tādam līmenim, kas ir zemāks par spēkā esošo maksājumu. 2009. gadā tika iesniegti 39 jauni atmaksāšanas pieprasījumi. 2009. gada beigās turpinājās 7 izmeklēšanas, kas attiecas uz 25 pieprasījumiem. Tika pieņemti 5 Komisijas lēmumi: 3 lēmumos noteica daļējas atmaksājumu piešķiršanu, un 2 lēmumos noraidīja atmaksājumu piešķiršanu. Anulēja 7 pieprasījumus. 11. Izskatīšana tiesā. Tiesas/Vispārējās tiesas nolēmumi Tiesa un Vispārējā tiesa 2009. gadā pasludināja kopā 13 spriedumus antidempinga vai pretsubsīdiju jomā. Vienā no šiem spriedumiem interpretēja citu spriedumu. Dažu spriedumu kopsavilkums iekļauts darba dokumentā. 2009. gadā ierosināja 17 jaunas lietas — Vispārējā tiesā 10 jaunas lietas, savukārt 7 — Tiesā. Vispārējā tiesā un Tiesā 2009. gada beigās vēl nepabeigto lietu saraksts antidempinga vai pretsubsīdiju jomā ir atrodams darba dokumenta S pielikumā. 12. Pasākumi saistībā ar Pasaules Tirdzniecības Organizāciju (PTO) 12.1. Strīdu izšķiršana antidempinga, pretsubsīdiju un tirgus aizsardzības jomā PTO nosaka stingru procedūru strīdu izšķiršanai starp PTO dalībvalstīm attiecībā uz PTO nolīgumu piemērošanu. 2009. gada aprīlī pēc tam, kad Indija bija iesniegusi pieprasījumu ES veikt apspriešanos PTO, tika organizētas apspriedes attiecībā uz esošajiem antidempinga un pretsubsīdiju pasākumiem saistībā ar polietilēna tereftalātu (PET). Pēc tam, kad Ķīna PTO bija iesniegusi pieprasījumu ES veikt apspriešanos PTO, 2009. gada septembrī tika organizētas apspriedes attiecībā uz antidempinga pasākumiem saistībā ar dažiem dzelzs vai tērauda stiprinājumiem. Sīkāka informācija par šīm lietām ir sniegta šim ziņojumam pievienotajā darba dokumentā. 12.2. Citi PTO pasākumi DAP sarunu grupa par noteikumiem 2009. gadā regulāri tikās, lai apspriestu pārstrādāto priekšsēdētāja dokumentu, kas bija pieejams 2008. gada decembrī, un “rīcības plānu” attiecībā uz zvejniecības subsīdijām. Šajā pārstrādātajā redakcijā no antidempinga un pretsubsīdiju dokumentiem svītroja lielāko daļu strīdīgu jautājumu, un tos aizstāja ar “vietturiem”, kuros sniedza kopsavilkumu par katra jautājuma aspektiem, par kuriem dalībvalstu viedoklis dalījās. Nebija iespējams gūt panākumus attiecībā uz šiem jautājumiem antidempinga un horizontālo subsīdiju jomās. Attiecībā uz zvejniecību minētā darba grupa, pamatojoties uz priekšsēdētāja rīcības plānā iekļautajiem jautājumiem, aktīvi apspriedās. Lai gan šī apspriešanās palīdzēja noskaidrot dalībvalstu viedokli par svarīgākajiem jautājumiem, tā nepalīdzēja panākt vienotu nostāju. Paralēli šīm darbībām Komisijas dienesti piedalījās antidempinga, subsīdiju un kompensāciju un aizsardzības komiteju parastajā darbā. Komitejas tikās divas reizes regulārās sesijās, lai pārskatītu paziņojumus un aktualizētu īpašas problēmas. Secinājums Tādu jaunu lietu skaits, kuras bija sāktas iepriekšējā gadā, nedaudz palielinājās 2009. gadā, bet attiecīgi samazinājās galīgi noteikto pasākumu skaits. Ievērojami palielinājās tādu izmeklēšanu skaits, kuras pabeigtas, nenosakot pasākumus, un divkārši palielinot iepriekšējā gadā noteiktu pagaidu pasākumu skaitu. Ievērojami palielinājās sākto pārskatīšanu skaits, turpretim izbeigto pārskatīšanu skaits lielā mērā bija mazāks par 2008. gada rādītājiem. 2009. gadā bija vērojama labāka tirdzniecības aizsardzības instrumentu izmeklēšanu pārskatāmība. Komisija sāka īstenot daudzas iniciatīvas, kuras bija saskaņotas pēc apspriedēm ar dalībvalstīm. Attiecīgo pasākumu klāstā bija TAI tīmekļa vietnes modernizēšana, īpašas palīdzības sniegšana MVU, informācijas izpaušanas uzlabošana. Iesāktais darbs tiks turpināts. [1] Darba dokumenta 1. tabulā atspoguļota statistikas informācija par jaunajām izmeklēšanām 2005.–2009. gadā, kas veiktas saskaņā ar pamatregulu 5. un 10. panta noteikumiem.